b'\n_START_ARTICLE_\nLotus 49\n_START_PARAGRAPH_\nLotus 49 je Lotusov dirkalnik Formule 1, ki je bil v uporabi med sezonama 1967 in 1970. Zasnovala sta ga Colin Chapman in Maurice Philippe okoli motorja Cosworth DFV._NEWLINE_Jim Clark je zmagal na debiju dirkalnika na dirki za Veliko nagrado Nizozemske v sezoni 1967, v sezoni 1968 pa je z njim dosegel zadnjo zmago v svoji bogati karieri na dirki za Veliko nagrado Ju\xc5\xbene Afrike. Graham Hill je osvojil naslov v tej sezoni, dirkalnik pa je bil uporabljen na dirkah vse do sezone 1970.\n_START_SECTION_\nZasnova\n_START_PARAGRAPH_\nPo neuspe\xc5\xa1ni sezoni za Lotus z 3,0L motorji, je Chapman zasnoval dirkalnik, ki se je po eni strani opiral na uspe\xc5\xa1ne predhodnike, po drugi strani pa je bil velik korak naprej. Sledil je predvsem dirkalnikoma Lotus 43 in Lotus 38 Indycar, Lotus 49 pa je bil prvi dirkalnik Formule 1, ki ga je poganjal zdaj \xc5\xbee znameniti motor Ford Cosworth DFV po tem, ko je Chapman prepri\xc4\x8dal Ford, da zgradi svoj prvi motor za dirke Formule 1._NEWLINE_Lotus 3 je bila napredna zasnova zaradi konfiguracije \xc5\xa1asije. Poseben zasnovan motor je postal del konstrukcije, pritrjen na konec \xc5\xa1koljke, nanj pa vzmetenje in menjalnik. Od takrat so bili prakti\xc4\x8dno vsi dirkalniki Formule 1 zgrajeni na tak na\xc4\x8din._NEWLINE_V Lotusu 49 je bil preizku\xc5\xa1enih ve\xc4\x8d novih komponent. Lotus je bilo prvo mo\xc5\xa1tvo, ki je uporabilo krilca, prvi\xc4\x8d so se pojavila sredi sezone 1968. Prvotno so bila krilca pritrjena direktno na vzmetenje in so bila \xc5\xa1e podkrepljeni s trdnimi plo\xc5\xa1\xc4\x8dami. Name\xc5\xa1\xc4\x8dena si bila nekaj nad \xc5\xa1asijo dirkalnika za bolj u\xc4\x8dinkovit in \xc4\x8dist pretok zraka, toda po ve\xc4\x8d odlomljenih krilcih, ki so povzro\xc4\x8dila kar nekaj zelo hudih nesre\xc4\x8d, so bila visoka krilca prepovedana, zato je Lotus pritrdil krilca kar neposredno na \xc5\xa1asijo dirkalnika.\n_START_SECTION_\nDirka\xc5\xa1ka zgodovina\n_START_PARAGRAPH_\nNa testiranjih je Graham Hill ozna\xc4\x8dil dirkalnik Lotus 49 za zelo vodljivega in odzivnega, toda mo\xc4\x8d Fordovega motorja je bila na za\xc4\x8detku te\xc5\xbeko obvladljiva. Hill je imel pomisleke o motorju V8, ki je imel ob\xc4\x8dasno mo\xc4\x8dne izbruhe mo\xc4\x8di. Kljub temu pa je Jim Clark zmagal na debiju dirkalnika na dirki za Veliko nagrado Nizozemske na dirkali\xc5\xa1\xc4\x8du Zandvoort v sezoni 1967, med sezono pa \xc5\xa1e trikrat. Toda za\xc4\x8detna nezanesljivost motorja ga je stala naslova prvaka. Graham Hill je medtem na za\xc4\x8detku zabele\xc5\xbeil pet zaporednih odstopov, toda dvakrat je v tem \xc4\x8dasu dosegel najbolj\xc5\xa1i \xc5\xa1tartni polo\xc5\xbeaj. Nato je do konca sezone dosegel \xc5\xa1e dva odstopa in dve uvrstitvi v to\xc4\x8dke, tudi eno drugo mesto. Clark pa je odstopil le trikrat, dosegel pa je kar \xc5\xa1est najbolj\xc5\xa1ih \xc5\xa1tartnih polo\xc5\xbeajev in tri najhitrej\xc5\xa1e kroge ter tretje mesto v dirka\xc5\xa1kem prvenstvu. Tako da je dirkalnik Lotus 49 z zanesljivej\xc5\xa1im motorjem Cosworth DFV veliko obetal za naslednjo sezono 1968._NEWLINE_Clark je dobil prvo dirko sezone za Veliko nagrado Ju\xc5\xbene Afrike, toda nato se je smrtno ponesre\xc4\x8dil na dirki Formule 2 na Hockenheimringu. Graham Hill je tako postal prvi dirka\xc4\x8d mo\xc5\xa1tva in osvojil svoj drugi naslov prvaka s tremi zmagami in \xc5\xa1e tremi drugimi mesti. Jo Siffert je tudi dirkal z dirkalnikom Lotus 49 za privatno mo\xc5\xa1tvo Rob Walker Racing Team in zmagal na dirki za Veliko nagrado Velike Britanije, kar je zadnja zmaga privatnika na prvenstveni dirki Formule 1. V sezoni 1969 je Jochen Rindt z Lotusom 49 dosegel svojo prvo zmago na dirki za Veliko nagrado ZDA, dosegel pa je tudi zadnjo zmago za ta dirkalnik v naslednji sezoni 1970 na dirki za Veliko nagrado Monaka._NEWLINE_Prvotno naj bi Lotus 49 \xc5\xbee sredi sezone 1969 zamenjal nov model Lotus 63, ki pa se je izkazal za slabega, zato so \xc5\xa1e naprej uporabljali Lotusa 49, ki je dosegel dvanajst zmag in dva dirka\xc5\xa1ka naslova prvaka, dokler ga ni sredi sezone 1970 zamenjal nov model Lotus 72.'